Document ID: /roh_data/filtered/fineweb-2-filterrobots_roh.jsonl.gz/71246

La dumengia saira hai sfratgà en il tunnel da Chlus en il Partenz. Quai scriva la Polizia chantunala en ina communicaziun. Plirs autos in suenter l'auter èn charrads da Schiers envers Landquart. Pervia d’ina colonna ha in manischunz da 38 onns franà en il tunnel. Ils dus autos davos el n’han betg pudì franar. Uschia ch’igl ha dà ina botschada cun trais autos. Ils trais passagiers da l’auto amez ha l’ambulanza transportà en l’ospital a Cuira per in tractament ambulant. Ils ulteriurs pertutgads ha la squadra da salvament controllà al lieu. Ils pumpiers da Landquart e Partenz Central han segirà il lieu d’accident cun 37 persunas. La via è stada serrada durant bun trais quarts d’ura. La polizia examinescha l’entira istorgia.
RTR novitads 12:00